text: асубұлақ шығыс қазақстан облысы ұлан ауданындағы кент, асубұлақ кенттік әкімдігі орталығы. өскемен қаласынан 90 км-дей жерде, қалба жотасының орталық бөлігінде, асубұлақ өзенінің оң жағалауында орналасқан. іргесі сирек металдар кенін өндіруге байланысты 1941 жылы қаланған. 1999 жылы жергілікті тұрғындар саны 4746 адам (2262 ер адам және 2484 әйел адам) болса, 2009 жылы 2705 адамды (1251 ер адам және 1454 әйел адам) құрады. кен байыту фабрикасы, аудандық тұрмыстық қызмет көрсету комбинаты, спорт кешені, орта мектептер, кітапханалар, аурухана, дәріханалар, мәдениет үйі, бала бақшалар бар. кент тұрғындары облыс, аудан орталықтарымен, елді мекендермен автомобиль жолдары арқылы қатынасады.